wickkiey/tamil-wikipedia-chunked huggingface dataset:
# திருத்தந்தையர்களின் பட்டியல்

## திருத்தந்தையர்களின் பட்டியலின் அமைப்பு குறித்த விளக்கம்

திருத்தந்தையர்களின் பெயர்களைத் தமிழில் ஆக்கும்போது மூல வடிவத்தின் ஒலிமுறை கையாளப்படுகிறது. சில பெயர்களுக்குக் கிறித்தவ மரபில் தமிழ் வடிவங்கள் ஏற்கனவே உள்ளன. அவை அடைப்புக் குறிகளுக்குள் தரப்பட்டுள்ளன. அத்தகைய பெயர்களின் பட்டியல் கீழ்வருமாறு:  
| Benedict | பெனடிக்ட் | ஆசீர்வாதப்பர் |  |
| --- | --- | --- | --- |
| Pius | பயஸ் | பத்திநாதர் |  |
| Leo | லியோ | சிங்கராயர் |  |
| Paul | பவுல் | சின்னப்பர் |  |
| Peter | பேதுரு | இராயப்பர் |  |
| John | யோவான் | அருளப்பர் (அருள்) |  |
| Stephen | ஸ்தேவான் | முடியப்பர் |  |
| Innocent | இன்னசெண்ட் | மாசிலோன் |  |
| Clement | கிளமெண்ட் | சாந்தப்பர் | } |  
- எதிர்-திருத்தந்தையர்கள் அல்லது எதிர்-பாப்புகள் இப்பட்டியலில் இடம் பெறவில்லை.
- பெலிக்ஸ் என்னும் பெயருடைய திருத்தந்தையர்களின் வரிசை எண், எதிர் திருத்தந்தையர்களை சேர்க்காமல் கூடியதாகும்
- ஸ்தேவான் (தேர்வான திருத்தந்தை) திருத்தந்தையாக தேர்வு செய்யப்பட்டு ஆயர்நிலை திருப்பொழிவு பெறுவதற்கு முன் இறந்ததால் கத்தோலிக்க திருச்சபையின் பட்டியலில் திருத்தந்தையாக எண்ணப்படுவதில்லை.
- மரீனுஸ் மற்றும் மார்ட்டின் என்னும் பெயர்களுக்கிடையே இருந்த குழப்பத்தால் "இரண்டாம்" மற்றும் "மூன்றாம்" வரிசை எண்களை விடுத்து நான்காம் மார்ட்டின் என்று ஒரு திருத்தந்தை பெயர் ஏற்றுக்கொண்டார்.
- இரண்டாம் டோனுஸ் என்னும் பெயரிலோ யோவான்னா என்ற பெயரிலோ திருத்தந்தையர் இருந்ததற்கான வரலாற்று ஆதாரம் இல்லை.
- இருபத்திமூன்றாம் யோவான் என்னும் பெயர் கொண்ட ஒரு எதிர்-திருத்தந்தை வரலாற்றில் இருந்த போதிலும் அதே பெயரைக் கர்தினால் ஜியுசேப்பே ரொன்கால்லி அக்டோபர் 28, 1958இல் தமதாகத் தேர்ந்துகொண்டார்.
# திருத்தந்தையர்களின் பட்டியல்

## ஆதாரங்கள்

### பொது

- John N.D. Kelly, *The Oxford Dictionary of Popes*, Oxford University Press, 1986.
- AA.VV., *Enciclopedia dei Papi*, Istituto dell'Enciclopedia italiana, 2000.
- Pontificia Amministrazione della Patriarcale Basilica di San Paolo, *I Papi. Venti secoli di storia*, Libreria Editrice Vaticana, 2002.
# சம்மி கபூர்

**சம்மி கபூர் ** (Shammi Kapoor, , , ஷம்மி கபூர்; அக்டோபர் 21, 1931 - ஆகஸ்ட் 14, 2011), ஓர் இந்திய திரைப்பட நடிகராகவும் இயக்குனராகவும் இருந்தவர். 1950 களிலும் 1960 களிலும் இந்தித் திரைப்படங்களில் புகழ்பெற்ற நடிகராக விளங்கியவர்.
# சம்மி கபூர்

## ஆரம்பகால வாழ்க்கை

பஞ்சாபியரும் திரைப்பட மற்றும் நாடக நடிகருமான பிரித்விராஜ் கபூருக்கு மும்பையில் பிறந்தார். பிரித்விராஜ் கபூரின் மூன்று மகன்களில் இரண்டாவதாகப் பிறந்த சம்மிக்கு பெற்றோர் இட்ட பெயர் **சம்சேர் ராஜ் கபூர்** என்பதாகும். மற்ற இரு மகன்களான, ராஜ் கபூரும் சசி கபூரும் இவரைப்போலவே தந்தையின் வழியில் இந்தித் திரைப்பட உலகில் புகழ் பெற்று விளங்கினர். மும்பையில் பிறந்தாலும் இளமைக் காலத்தை கொல்கத்தாவில் வளர்ந்தார். பின்னர் மும்பையின் வடாலாவில் உள்ள புனித யோசஃப் கான்வென்டிலும் மாதுங்காவில் உள்ள டான் பாசுகோ உயர்நிலைப் பள்ளியிலும் படித்தார். பள்ளியிறுதியை நியூ எரா பள்ளியில் முடித்தார்.
# சம்மி கபூர்

## திரைத்துறை

சம்மி கபூர் இந்தி சினிமாவின் சிறந்த நடிகர்களில் ஒருவராகக் கருதப்பட்டார்.1953ஆம் ஆண்டு திரைவாழ்வை **ஜீவன் ஜோதி** என்ற திரைப்படத்தின் மூலம் துவங்கினார்.  
;சில திரைப்படங்கள்  
- தும்சா நஹின் தேகா (1957)
- தில் தேகே தேகோ, ஜங்க்ளி
- தில் தேரா திவானா
- புரொஃபெசர்
- சைனா டௌன்
- ராஜ்குமார்,
- காஷ்மீர் கி கலி
- ஜான்வர் (1965)
- தீஸ்ரி மன்சில்
- அன் இவினிங் இன் பாரிஸ்
- பிரம்மச்சாரி
- அந்தாஸ்
- விதாதா
# சம்மி கபூர்

## விருதுகள்

1968ஆம் ஆண்டு பிரம்மச்சாரி திரைப்படத்திற்காக பிலிம்ஃபேர் சிறந்த நடிகருக்கான விருதும் 1982ஆம் ஆண்டு விதாதா திரைப்படத்திற்காக பிலிம்ஃபேர் சிறந்த குணசித்திர நடிகருக்கான விருதையும் பெற்றார். வாழ்நாள் சாதனை விருது இவருக்கு 1995ஆம் ஆண்டு வழங்கப்பட்டது.
# சம்மி கபூர்

## இல்லற வாழ்க்கை

புகழ்பெற்ற நடிகை கீதா பாலியை மணம் புரிந்திருந்தார். அவரது மரணத்திற்குப் பிறகு நீலா என்பவரை திருமணம் செய்துள்ளார். இணையத்தில் மிகுந்த ஆர்வமுள்ள இவர் மும்பை இணையப் பயனாளர் சங்கத்தின் தலைவராக இருந்துள்ளார்.
# சம்மி கபூர்

## இறப்பு

நாள்பட்ட சிறுநீரக செயலிழப்பால் துன்பமுற்ற கபூர் ஆகத்து 07, 2011 அன்று மும்பையின் பிரீச் கேன்டி மருத்துவமனையில் அனுமதிக்கப்பட்டார். அவரது நிலை அடுத்த சில நாட்களுக்கு மோசமாகவே இருந்தநிலையில் செயற்கை மூச்சு விடும் இயந்திர வழியே கண்காணிக்கப்பட்டு வந்தார்.]. ஆகத்து 14, 2011 அன்று காலை 05:15 மணிக்கு அன்னாரின் உயிர் பிரிந்தது.
# காளிகாட் காளி கோயில்

**காளிகாட் காளி கோயில்** (, *Kalighat Kali Temple*) இந்தியாவின், மேற்கு வங்க மாநிலத்தின் தலைநகரான கொல்கத்தாவின் காளிகாட் என்னும் பகுதியில் அமைந்துள்ள ஒரு இந்துக் கோயில். இத்தலம் ஒரு சக்தி பீடமாக கருதப்படுகிறது. இக்கோவில் ஆதி கங்கை ஆற்றங்கரையில் அமைந்துள்ளது. ஆதி கங்கை ஹுக்ளி நதியின் பழைய தடம். இக்கோவிலின் காளி தெய்வத்தை அனைத்து மதப்பிரிவினரும் வழிபடுகின்றனர்.
# காளிகாட் காளி கோயில்

## கல்கத்தா பெயர்க் காரணம்

கல்கத்தா என்ற பெயர் காளிகட்டா (காளிகாட்) என்ற பெயரில் இருந்து வந்ததாகக் கூறுகிறார்கள். காளிகாட் கோவில் பாகீரதி நதிக் கரையில் அமைந்துள்ளது. காட் என்பது தீர்த்தக் கட்டம் அல்லது நதியின் படித்துறையாகும். காளிகாட் என்பது காளி கோவில் அமைந்துள்ள பாகீரதி நதிக் கரையின் படித்துறையைக் குறிக்கும்.
# காளிகாட் காளி கோயில்

## வரலாறு

தற்போதைய கோயிலமைப்பு 200 ஆண்டு பழைமையானதாக இருந்த போதிலும் இத்தலத்தைப் பற்றிய குறிப்பு 15 மற்றும் 17 ஆம் நூற்றாண்டு இலக்கியப்பதிவுகளிலும் உள்ளது. பழைமையான முதலாம் குமாரகுப்தா காலத்திய நாணயங்கள் கண்டெடுக்கப்பட்டது, இத்திருத்தலத்தின் பழைமைக்குச் சான்றாக உள்ளது.  
சிறு குடிசையாக இருந்த திருக்கோயில் சிறு கோயிலாக மானசிங் அரசரால் 16 ஆம் நூற்றாண்டின் ஆரம்ப காலகட்டத்தில் கட்டப்பட்டது. பின்னர் சபர்ணா ராய் சௌத்ரி குடும்பத்தினர் முன்னிற்று தற்போதைய கோயிலமைப்பை 1806 ஆம் ஆண்டில் கட்டினர்.
# காளிகாட் காளி கோயில்

## காளிகாட் கோவிலின் அமைவிடம்

மேற்கு வங்கம் – கொல்கத்தா – காளிகாட் காளி கோவில்  
• இந்தக் கோவில் ஹூக்ளி நதிக்கரையில் அமைந்துள்ளது. கல்கத்தா காளி கோவில் என்றும் காளிகாட் காளி கோவில் என்றும் அழைக்கப்படும் புகழ்பெற்ற தலமாகும். இங்கு அனைத்து மதத்தவரும் காளியை வழிபடுகிறார்கள். அருகிலுள்ள ரயில் நிலையம் ஹௌரா. அருகிலுள்ள மெட்ரோ நிலையம் காளிகாட்.  
• கோவிலுக்குச் செல்ல சிறந்த நேரம் அதிகாலை அல்லது பிற்பகல் நேரமாகும். இங்கு காளி தேவியின் சிலை மிகவும் பெரியது. புதிதாக வருவோர் கோவிலை நன்கு சுற்றிப் பார்க்கக் கூட்ட நெரிசலைத் தவிர்ப்பது நல்லது.
# காளிகாட் காளி கோயில்

## இதையும் பார்க்கவும்

1. தக்சிணேசுவர் காளி கோயில்
1. காமாக்யா கோவில்
1. ஆதி சக்தி பீடங்கள்
1. சக்தி பீடங்கள்
1. விமலா தேவி சக்தி பீடக் கோவில்
1. தாராதாரிணி சக்தி பீடக் கோவில்
# கண்டோனிசு எண்கள்

**கண்டோனிசு எண்கள்** (Cantonese Numbers) என்பது எண்ணிக்கையை கணக்கிட உலகில் பொதுவாக ஏனைய சமூகம் பயன்படுத்தும் இலக்க எண்ணுருக்களைத் தான் கொண்டுள்ளனர். ஆனால் கண்டோனிசு மொழியில் இலக்கங்களை எண்ணும் முறைமை அல்லது உச்சரிக்கும் முறைமை, உலகின் சீன மொழிக்குடும்பத்தைச் சாராத ஏனைய மொழியினரில் இருந்து முற்றிலும் வேறுபட்ட விதிமுறையைக் கொண்டுள்ளது. இதனை ஏனைய நாட்டவர்களால் ஒரு சுவையான விடயமாகவும் பார்ப்பதுண்டு. அதேவேளை இவ்விதிமுறையின் படி கண்டோனிசு மொழியில் எண்களை எளிதாகக் கற்றுக்கொள்ளலாம் எனக் கூறுவோரும் உளர்.  
இருப்பினும் இது தமிழ் எண்ணிக்கையை எண்ணும் விதிமுறையில் இருந்தும் முற்றிலும் வேறுபட்ட முறைமாகும்.
# கண்டோனிசு எண்கள்

## 1 முதல் 10 வரை

| இலக்கம் | ப.ஒ.அ முறை | தமிழில் |  |
| --- | --- | --- | --- |
| 1 | yāt | ஒன்று |  |
| 2 | yih | இரண்டு |  |
| 3 | sāam | மூன்று |  |
| 4 | sei | நான்கு |  |
| 5 | ńgh | ஐந்து |  |
| 6 | luhk | ஆறு |  |
| 7 | chāt | ஏழு |  |
| 8 | baat | எட்டு |  |
| 9 | gáu | ஒன்பது |  |
| 10 | sahp | பத்து |  |
| 0 | Lihng | பூச்சியம் | } |
# கண்டோனிசு எண்கள்

## 11 முதல் 20 வரை

தமிழ் மற்றும் ஏனைய மொழிகளில் எண்களை ஒன்று, இரண்டு, மூன்று, நான்கு,ஐந்து, ஆறு, ஏழு, எட்டு, ஒன்பது, பத்து என்றே எண்ணப்படுகின்றது. அவ்வாறே கண்டோனிசு மொழியிலும் எண்ணப்படுகின்றது. ஆனால் பத்துக்கு பிறகு பதினொன்று, பன்னிரண்டு, பதின்மூன்று என எண்ணும் விதிமுறைகள் தான் ஏனைய மொழிகளும், தமிழ் மொழியும் கொண்டுள்ளன. ஆனால் சீன மொழிக்குடும்பத்தை சேர்ந்த மொழிகளில் பத்துக்கு பிறகு, பத்து + ஒன்று, பத்து + இரண்டு, பத்து + மூன்று என ஒவ்வொரு இலக்கங்களையும் தனித்தனியே பிரித்து பிரித்து கூறும் வழக்கு காணப்படுகின்றது. கண்டோனிசு மொழி வழக்கும் அப்படித்தான்.  
| இலக்கம் | ப.ஒ.அ முறை | கண்டோனிசு முறை | தமிழ் முறை |  |
| --- | --- | --- | --- | --- |
| 11 | sahp + yāt | பத்து + ஒன்று | பதினொன்று |  |
| 12 | sahp + yih | பத்து + இரண்டு | பன்னிரண்டு |  |
| 13 | sahp + sāam | பத்து + மூன்று | பதின்மூன்று |  |
| 14 | sahp + sei | பத்து + நான்கு | பதினான்கு |  |
| 15 | sahp + ńgh | பத்து + ஐந்து | பதினைந்து |  |
| 16 | sahp + luhk | பத்து + ஆறு | பதினாறு |  |
| 17 | sahp + chāt | பத்து + ஏழு | பதினேழு |  |
| 18 | sahp + baat | பத்து + எட்டு | பதினெட்டு |  |
| 19 | sahp + gáu | பத்து + ஒன்பது | பத்தொன்பது |  |
| 20 | yih + sahp | இரண்டு + பத்து | இருபது | } |
# கண்டோனிசு எண்கள்

## 21 முதல் 30 வரை

தமிழில் இருபதுக்கு பிறது, இருபத்தியொன்று, இருபத்திமூன்று என எண்ணிக்கை முறை அமையும். ஆனால் கண்டோனிசு மொழியில் "இருபது" என்பதை "இரண்டு + பத்து" என அழைக்கப்படும். அத்துடன் "இருபத்தி ஒன்று" என்பதனை "இரண்டு + பத்து + ஒன்று" என்றே கூறுவர். அவ்வாறே அதன் பின்னரான எண்ணிக்கைகளும் அமைகின்றன.  
| இலக்கம் | ப.ஒ.அ முறை | கண்டோனிசு முறை | தமிழ் முறை |  |
| --- | --- | --- | --- | --- |
| 21 | yih + sahp + yāt | இருபது + பத்து + ஒன்று | இருபத்தியொன்று |  |
| 22 | yih + sahp + yih | இருபது + பத்து + இரண்டு | இருபத்திரண்டு |  |
| 23 | yih + sahp + sāam | இருபது + பத்து + மூன்று | இருபத்திமூன்று |  |
| 24 | yih + sahp + sei | இருபது + பத்து + நான்கு | இருபத்திநான்கு |  |
| 25 | yih + sahp + ńgh | இருபது + பத்து + ஐந்து | இருபத்தைந்து |  |
| 26 | yih + sahp + luhk | இருபது + பத்து + ஆறு | இருபத்தாறு |  |
| 27 | yih + sahp + chāt | இருபது + பத்து + ஏழு | இருபத்தேழு) |  |
| 28 | yih + sahp + baat | இருபது + பத்து + எட்டு | இருபத்தெட்டு |  |
| 29 | yih + sahp + gáu | இருபது + பத்து + ஒன்பது | இருபத்தொன்பது |  |
| 30 | sāam + sahp | மூன்று + பத்து | முப்பது | } |
# கண்டோனிசு எண்கள்

## 30 முதல் 100 வரை

முப்பதை மூன்று + பத்து என்று அழைப்பதைப் போன்றே, மூன்று + பத்து + ஒன்று, மூன்று + பத்து + இரண்டு, மூன்று + பத்து + மூன்று, மூன்று + பத்து + நான்கு என எண்ணிக்கை தொடரும்.  
| இலக்கம் | ப.ஒ.அ முறை | கண்டோனிசு முறை | தமிழ் முறை |  |
| --- | --- | --- | --- | --- |
| 30 | sāam + sahp | மூன்று + பத்து | முப்பது |  |
| 40 | sei + sahp | நான்கு + பத்து | நாற்பது |  |
| 50 | ńgh + sahp | ஐந்து + பத்து | ஐம்பது |  |
| 60 | luhk + sahp | ஆறு + பத்து | அறுபது |  |
| 70 | chāt + sahp | எழு + பத்து | எழுபது |  |
| 80 | baat + sahp | எட்டு + பத்து | என்பது |  |
| 90 | gáu + sahp | ஒன்பது + பத்து | தொன்னூறு |  |
| 100 | yāt + baak | ஒன்று + நூறு | நூறு | } |  
கண்டோனிசு மொழியில் "நூறு" என்பதை "ஒன்று + நூறு" என்பர். அவ்வாறே ஏனைய எண்ணிக்கைகளையும் கூறப்படுகின்றது.
# கண்டோனிசு எண்கள்

## 100 முதல் 300 வரை

| இலக்கம் | ப.ஒ.அ முறை | கண்டோனிசு முறை | தமிழ் முறை |
| --- | --- | --- | --- |
| 100 | yāt + baak | ஒன்று + நூறு | நூறு |
| 200 | yih + baak | இரண்டு + நூறு | இருநூறு |  
அவ்வாறே நான்கு + நூறு, ஐந்து + நூறு என தொடரும்.
# கண்டோனிசு எண்கள்

## 1000 முதல் 3000 வரை

"ஆயிரம்" என்பதனையும் ஒன்று + ஆயிரம், இரண்டு + ஆயிரம், மூன்று + ஆயிரம் எனக் கூறப்படுகின்றது.  
| இலக்கம் | ப.ஒ.அ முறை | கண்டோனிசு முறை | தமிழ் முறை |  |
| --- | --- | --- | --- | --- |
| 1000 | yāt + chīn | ஒன்று + ஆயிரம் | ஒராயிரம் (ஆயிரம்) |  |
| 2000 | yih + chīn | இரண்டு + ஆயிரம் | இரண்டாயிரம் |  |
| 3000 | sāam + chīn | மூன்று + ஆயிரம் | மூவாயிரம் | } |
# கண்டோனிசு எண்கள்

## 10,000 முதல் 10,000,000 வரை

மூவாயிரத்தை "மூன்று + ஆயிரம்" என்பது போன்றே தொடர்ந்து "பத்தாயிரம்" என்பதை "ஒன்று + பத்தாயிரம்" என்று அழைக்கப்படுகின்றது. அதனைத் தொடர்ந்து "இரண்டு + பத்தாயிரம்", "மூன்று + பத்தாயிரம்" என தொடரும்.  
| இலக்கம் | ப.ஒ.அ முறை | கண்டோனிசு முறை | தமிழ் முறை |  |
| --- | --- | --- | --- | --- |
| 10,000 | yāt + maahn | ஒன்று + பத்தாயிரம் | பத்தாயிரம் |  |
| 20,000 | yih + maahn | இரண்டு + பத்தாயிரம் | இருபதாயிரம் |  |
| 30,000 | sāam + maahn | மூன்று + பத்தாயிரம் | முப்பதாயிரம் |  |
| 100,000 | sahp + maahn | பத்து + பத்தாயிரம் | ஒரு இலட்சம் |  |
| 1,000,000 | yāt + baak + maahn | பத்து + நூறு + பத்தாயிரம் | பத்துலட்சம் |  |
| 10,000,000 | yāt + chīn + maahn | பத்து + ஆயிரம் + பத்தாயிரம் | ஒரு கோடி | } |  
இதுவே கண்டோனிசு மொழியில் எண்ணிக்கைகளை கூறும் முறைமையாகும்; விதிமுறையும் ஆகும். இம்முறைமையே சீன மொழி குடும்பத்திற்கும் ஏனைய மொழி குடும்பங்களுக்கும் இடையில் காணப்படும் வேறுபாடாகும்.
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

புலம்பெயர் இலங்கை எழுத்தாளர்களினால் தமிழ் மொழியில் எழுதி வெளியிடப்பட்ட புதினங்கள் (நாவல்கள்) கீழே பட்டியலிடப்பட்டுள்ளது. இப்பட்டியல் நாவல் வெளியிடப்பட்ட ஆண்டினை அடிப்படையாக வைத்தே தொகுக்கப்பட்டுள்ளது. இப்பகுதியில் புலம்பெயர்ந்து வாழும் இலங்கை எழுத்தாளர்களினால் எழுதப்பட்ட நாவல்கள், குறுநாவல்கள் ஆகியன உள்ளடங்கும்.
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 1981 - 1990

### ஆண்டு 1988

- **ஆண்கள் விற்பனைக்கு.** - பார்த்திபன். (செருமனி) 1வது பதிப்பு, டிசம்பர் 1988.
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 1991 - 2000

-
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 1991 - 2000

### ஆண்டு 1994

- **அழிவின் அழைப்பிதழ்** -- இ. தியாகலிங்கம்
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 1991 - 2000

### ஆண்டு 1998

- **உள்ளத்தில் மட்டும்.** மா.கி.கிறிஸ்ரியன். (இலண்டன்) 1வது பதிப்பு, சித்திரை 1998.
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 1991 - 2000

### ஆண்டு 1999

- *முடிந்த கதை தொடர்வதில்லை* - முல்லை அமுதன். (இயற்பெயர்: இ.மகேந்திரன்). லண்டன் 1வது பதிப்பு: கார்த்திகை 1999.  
- **நாளை** -- இ. தியாகலிங்கம்
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 1991 - 2000

### ஆண்டு 2000

திசை மாறிய தென்றல் - 2000 - அகில் (இயற்பெயர் - சாம்பசிவம் அகிலேஸ்வரன்) முதற்பதிப்பு - 2000
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2001

- *பறவைகள்* - லெ. முருகபூபதி. அவுஸ்திரேலியா: முகுந்தன் பதிப்பகம், 1வது பதிப்பு: டிசம்பர் 2001.
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2006

- *யுத்த காண்டம்* - தூயவன். பாரிஸ்: எரிமலை வெளியீடு, 2வது பதிப்பு: ஜுலை 2006, 1வது தமிழ்த்தாய் வெளியீடு: ஜுலை 2004.
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2008

- **மக்கள்... மக்களால்... மக்களுக்காக** - வி. ஜீவகுமாரன் (டென்மார்க்) (2010 தமிழியல் விருது பெற்றது)
- பரதேசி - <big>இ. தியாகலிங்கம்</big>
-
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2009

- *தொப்புள் கொடி* - தெ நித்தியகீர்த்தி, அவுஸ்திரேலியா (மனஓசை வெளியீடு, ஏப்ரல் 2009)
- வரம் (2009) – குறுநாவல் தொகுதி - இ. தியாகலிங்கம்
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2010

- கண்ணின்மணி நீயெனக்கு - அகில் (இயற்பெயர் அகிலேஸ்வரன் சாம்பசிவம்) முதற்பதிப்பு - 20
- திரிபு - இ. தியாகலிங்கம்
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2011

- எங்கே - இ. தியாகலிங்கம்
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2014

- ஒரு துளி நிழல் - இ. தியாகலிங்கம்
- பாராரிக்கூத்துக்கள் - இ. தியாகலிங்கம்
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2015

- மானிடம் வீழ்ந்ததம்மா - இ. தியாகலிங்கம்
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2016

- சர்வ உரூபிகரம் - இ. தியாகலிங்கம்
- அரங்கத்தில் நிர்வாணம் - இ. தியாகலிங்கம்
- துருவத்தின் கல்லறைக்கு - இ. தியாகலிங்கம்
- காமமே காதலாகி - இ. தியாகலிங்கம்
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2017

- மொழியா வலிகள் பகுதி-1,2,3,4 - இ. தியாகலிங்கம்
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2018

- *புள்ளிகள் கரைந்தபொழுது* - ஆதிலட்சுமி சிவகுமார் (கலைமாறன் வெளியீட்டகம், 1வது பதிப்பு: மே 2018)
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2019

- இரண்டகன்? – குறுநாவல் தொகுதி - இ. தியாகலிங்கம்
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2020

மதுவின் இரகசியம் – குறுநாவல் தொகுதி - இ. தியாகலிங்கம்
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)

## ஆண்டுகள் 2001 - 2010

### ஆண்டு 2021

- கடூழியம் – குறுநாவல் தொகுதி - இ. தியாகலிங்கம்  
- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- **பயனர்களால் பார்க்கப்படும் நூல்கள்**
# சசி கபூர்

**சசி கபூர் ** (*Shashi Kapoor*, ), (18 மார்ச்சு 1938 - 4 திசம்பர் 2017) **பல்பீர் பிரித்விராஜ் கபூர்** ) புகழ்பெற்ற பாலிவுட் திரைப்பட நடிகரும் தயாரிப்பாளரும் ஆவார். பாலிவுட்டில் கோலோச்சும் *கபூர் குடும்பத்தில்* திரைப்பட மற்றும் நாடக நடிகர் பிரித்விராஜ் கபூரின் மகனும் ராஜ் கபூர் மற்றும் சம்மி கபூருக்கு இளையவரும் ஆவார். இவர் பிரித்தானிய நடிகை ஜென்னிபர் கெண்டலைத் திருமணம் புரிந்தார். இவரது வாரிசுகள் கரண் கபூர், குணால் கபூர் மற்றும் சஞ்சனா கபூர் ஆகியோரும் கலைத்துறையில் நாட்டம் கொண்டு சாதனை படைத்துள்ளனர். அமிதாப் பச்சனுக்கு இணையாக இவர் நடித்த இந்தித் திரைப்படங்கள் **தீவார்**, **தோ அவுர் தோ பாஞ்ச்**, **நமக் அலால்** ஆகியன இவருக்கு பெரும் புகழை ஈட்டித் தந்தன. தவிர பல பிரித்தானியப் படங்களிலும் "சேக்ஸ்பியர்வாலா" போன்ற மெர்ச்சென்ட் ஐவரி தயாரித்த ஆங்கிலப் படங்களிலும் நடித்துள்ளார்.
# சசி கபூர்

## படைப்புகள்

- *Shashi Kapoor presents the Prithviwallahs*, by Shashi Kapoor, Deepa Gahlot, Prithvi Theatre (Bombay, India). Roli Books, 2004. .
# சுவஸ்திகா கல்

யின் செல்லேரோவில் உள்ள கமுனியன் ரோசாவின் வடிவமைப்பைப் போன்றது.]]
**சுவஸ்திகா கல்** (*Swastika stone*) என்பது இங்கிலாந்தின் மேற்கு யார்க்சயர் நகரில் உள்ள இல்க்லி மூர் எனும் இடத்தின் வட எல்லையில் அமைந்துள்ள வூட்ஹவுஸ் கிராகில் உள்ள சுவஸ்திகா சின்னம் பதிக்கப்பட்ட கல் ஆகும். இதன் அர்த்தம் மற்றும் உருவாகிய விதம் பற்றி உறுதியான கோட்பாடுகள் இல்லை. எனினும், இதன் உருவாக்கம் வெண்கலக் காலத்தில் நடந்திருக்கலாம் எனக் கருதப்படுகிறது.  
ஐக்கிய இராச்சியத்தின் குழந்தைகள் புத்தக கதாசிரியர் டெரி டேரி, இந்தக் கல்லில் உள்ள வடிவமைப்பு ஒரு எரிவளைத்தடுவை குறிக்கலாம் என்கிறார்.
# அனார்

**அனார்** என்ற புனைபெயரில் எழுதும் **இஸ்ஸத் ரீஹானா முஹம்மட் அஸீம்** இலங்கை முசுலிம் கலைஞரும் எழுத்தாளரும் ஆவார்.
# அனார்

## இவரது நூல்கள்

- ஓவியம் வரையாத தூரிகை (மூன்றாவது மனிதன் வெளியீடு, 2004)
- எனக்குக் கவிதை முகம் (காலச்சுவடு வெளியீடு, 2007)
- உடல் பச்சை வானம் (காலச்சுவடு வெளியீடு, 2009)
- பெருங்கடல் போடுகிறேன் (காலச்சுவடு வெளியீடு, 2013)
- பொடுபொடுத்த மழைத்தூத்தல் (க்ரியா வெளியீடு, 2013)
- ஜின்னின் இரு தோகை (காலச்சுவடு வெளியீடு, 2017)
- Leaving - நீங்குதல் ( Poetry Translation Center, UK - 2021 , https://www.poetrytranslation.org/)
# அனார்

## விருதுகள்

- 1999 - தேசிய இளைஞர் சேவை விருது - கொழும்பு
- 2002 - இளம் படைப்பாளி விருது (உலக இஸ்லாமிய இலக்கிய மாநாடு) - கொழும்பு
- 2005 - அரச சாஹித்திய மண்டல விருது - கொழும்பு
- 2005 - வட-கிழக்கு மாகாண இலக்கிய விருது - திருகோணமலை
- 2007 - கம்பன் கழகத்தின் மகரந்தச் சிறகு விருது - கொழும்பு
- 2011 - கனடா தமிழ் இலக்கியத் தோட்ட கவிதை இயல் விருது - ரொறண்டோ, கனடா
- 2013 - Award for Excellence in the Filed of Literature (விஜய் தொலைக்காட்சியின் - சிகரம் தொட்ட பெண்கள் விருது) - சென்னை
- 2015 - Sparrow Literary Award - Mumbai
- 2017 - ஆத்மாநாம் இலக்கிய விருது, சென்னை
# கொங்கோ காய்ச்சல்

**கிரிமியன்-கொங்கோ இரத்தப்பெருக்குக் காய்ச்சல்** (*Crimean–Congo hemorrhagic fever*) உண்ணிகளால் பரப்பப்படும் ஒரு வைரசுக் காய்ச்சலாகும். இது வளர்ப்பு விலங்குகள், வனவிலங்குகள் மற்றும் மனிதரையும் பீடிக்கக் கூடியது. கிழக்கு மற்றும் மேற்கு ஆபிரிக்காவில் இந்நோய் பொதுவாகக் காணப்படுகிறது.மனிதரில் பெரும் பாதிப்பை ஏற்படுத்தும் இந்நோய் 30% உயிரிழப்பை ஏற்படுத்தக்கூடியது.
# கொங்கோ காய்ச்சல்

## நோயின் தன்மை

தொற்றுகுள்ளான உண்ணி கடித்ததிலிருந்து 1-3 நாள்களில் (இது இரத்தம்,இழையம் மூலமான தொற்றுக்கு 5-6 நாள்கள்) நோய் நிலமைகள் தோன்றும்.3-5 நாளில் குருதிப்பெருக்கு ஏற்படலாம். பசியின்மை, மன உளைச்சல்,எனத் தொடங்கி மூக்கில் குருதி வடிதல்,சிறுநீருடன் குருதி வெளியேற்றம்,வாந்தி, கறுப்பு நிறத்தில் மலம் கழிதல் என்பன காணப்படும்.
இறுதி நிலையில் ஈரல் வீங்குவதுடன் சிறுநீரகம், சுவாசத்தொகுதி என்பனவும் பாதிக்கப்படும். 9-10 நாளில் காய்ச்சல் குணமாகினாலும் இரண்டாம் வாரத்தில் 30% மரணம் நிகழலாம்.
# கொங்கோ காய்ச்சல்

## தடுப்பு முறைகள்

பாலூட்டி விலங்குகள் உண்ணித் தொற்றுக்கு உள்ளாகக் கூடிய பண்ணை நிலைமைகளில் விலங்குகள் இடமாற்றம் செய்யப்படுவதற்கு முன்னர் உண்ணித் தொற்று நீக்கப்பட வேண்டும். உண்ணித் தொற்றைத் தடுக்கக் கூடிய நடைமுறைகளைக் கையாளலாம். உண்ணிகளை அப்பால் விலக்கக்கூடிய உபாயங்களைப் பயன்படுத்தலாம்.
# கொங்கோ காய்ச்சல்

## மருத்துவம்

குறிப்பான மருத்துவ முறைகள் கண்டறியப்படவில்லை. நோயின் தாக்கங்களுக்கான வைத்தியமே மேற்கொள்ளப்படும்.
# கொங்கோ காய்ச்சல்

## நோய்ப் பரம்பல்

ஹையலோமா உண்ணியே பொதுவான நோய்க்காவி ஆகும். சில வேளைகளில் பாதிப்புக்குள்ளான விலங்குகளை உணாவாகக் கொள்வதாலும் தொற்றுக்குள்ளான குருதி மற்றும் தொடுவதாலும் நோய் தொற்றுகிறது.  
நோய்க்காரணி ஆசியா, கிழக்கு ஐரோப்பா,மத்திய கிழக்கு மற்றும் மத்திய ஆபிரிக்கா, தென்னாபிரிக்கா, மடகஸ்கார் உள்ளிட்ட பட்டி போன்ற பிரதேசத்திலும் பரந்து காணப்படுகிறது. இவ்வைரசின் சுற்றாடல் காவியாக ஐரோப்பிய முயல் மற்றும் இந்தியப் பெருச்சாளி காணப்படுகிறது. வளர்ப்பு விலங்குகளான ஆடு, செம்மறியாடு மற்றும் கால்நடைகளுக்கு இவை பரவுகின்றன. இவை குருதியில் அதிக வைரசை கொண்டிருந்தாலும் நோய்வாய்ப்படாமல் காணப்படும். தீக்கோழிகளைத் தவிர மற்றைய பறவைகள் இதற்கு எதிர்ப்புத் தன்மை கொண்டது.
# கொங்கோ காய்ச்சல்

## இந்தியாவில்

2010ஆம் ஆண்டு டிசம்பர் மாதம் 31ஆம் தேதி குஜராத் மாநிலத்தின் அகமதாபாத் நகரில் உள்ள ஷேல்பி மருத்துவமனையில் ஒரு பெண் தீவிர காய்ச்சல் பிரிவில் சேர்க்கப்பட்டு ஏழு நாட்கள் கழித்து பரிதாபமாக இறந்தார். பின்னர் அங்கு பணிபுரிந்த செவிலியர் ஒருவருக்கும் இந்த நோய் பரவியது. அவரின் இரத்த மாதிரி எடுக்கப்பட்டு புனேயில் உள்ள தேசிய வைராலஜி ஆய்வகத்திற்கு (National Institute of Virology) அனுப்பி சோதனை செய்தபோது அது **கிரிமீயன் காங்கோ ரத்தப்போக்குக் காய்ச்சல்** (சி.சிஹெச்.எஃப்) வைரஸ் என்று உறுதி செய்யப்பட்டது.
# கொங்கோ காய்ச்சல்

## வெளியிணைப்புகள்

- [[உலக சுகாதார அமைப்பு|உலக சுகாதார அமைப்பின்] தகவல் தாள்]
# ஊட்டி நாராயண குருகுலம்

**ஊட்டி நாராயண குருகுலம்**, நடராஜகுருவால் உருவாக்கப்பட்ட அத்வைத குருகுலம். நாராயணகுருவின் சிந்தனைகளின் அடிப்படையில் அமைக்கப்பட்டது. நாராயண குருகுலம் இந்தியாவிலும் வெளிநாடுகளிலும் ஐம்பதுக்கும் மேற்பட்ட கிளைகள் கொண்டது. இதன் தலைமையிடம் வற்கலா. ஊட்டி குருகுலம் இதன் இரண்டாவது கிளை.
# ஊட்டி நாராயண குருகுலம்

## இடம்

நாராயண குருகுலம் ஊட்டி ஃபெர்ன் ஹில் பகுதியில் மஞ்சண கொரே கிராமத்தில் அமைந்துள்ளது. இங்கே நித்ய சைதன்ய யதியின்ன் சமாதி அமைந்துள்ளது. தியான மண்டபமும் நூலகமும் உள்ளது.
# ஊட்டி நாராயண குருகுலம்

## வரலாறு

நாராயணகுருவின் ஆணைப்படி இந்தியா எங்கும் அலையும் துறவியாக பயணம் செய்த நடராஜகுரு ஆறுவருடம் அவ்வாறு பயணம்செய்தபின் 1947ல் ஊட்டிக்கு வந்தார். அங்கே அவர் தங்கியிருந்தபோது ஓரு பக்தர் அவரது பழைய தேயிலை தொழிற்சாலை இருந்த நிலத்தை அவருக்கு பிச்சையாக வழங்கினார். அங்கே ஒரு தகரக்குடிசையை தன் கையால் அமைத்து நடராஜகுரு தங்கினார். வெகுநாள் அந்த தகரக்குடிசை மட்டுமே அங்கே இருந்தது. அதுவே குருகுலம் என்றழைக்கப்பட்டது  
உலகப்புகழ் பெற்ற தத்துவமேதை ஹென்றி பர்க்ஸனின் மாணவராக பாரீஸ் சார்போன் பல்கலைக்கழகத்தில் பயின்றவர் நடராஜகுரு. ஹென்றி பெர்க்ஸனின் இன்னொரு மாணவரான ஜான் ஸ்பியர்ஸ் வந்து நடராஜ குருவுடன் இணைந்துகொண்டார். மெல்லமெல்ல ஒரு சர்வதேசக்குருகுலமாக அது மாறியது. எட்டுவருடங்களுக்குப் பின்னர் குரு நித்ய சைதன்ய யதி மாணவராக வந்து சேர்ந்தார்  
நித்ய சைதன்ய யதி தத்துவப்பேராசிரியராக இருந்தவர். அமெரிக்கப் பல்கலைக்கழகங்களில் இலக்கியம் மற்றும் தத்துவப் பேராசிரியராக இருந்தார். நடராஜ குருவின் காலகட்டத்திலேயே வற்கலையில் நாராயணகுருகுலமும் ஈஸ்ட்வெஸ்ட் யுனிவர்சிட்டி என்ற தத்துவக் கல்வியமைப்பும் உருவாக்கப்பட்டது. நடராஜகுரு 1973ல் சமாதியடைந்ததும் நித்ய சைதன்ய யதி இந்தியா வந்து குருகுலத்தின் தலைமை பொறுப்பை ஏற்றார்.  
1999ல் நித்ய சைதன்ய யதி மறைந்த பின் நாராயணகுருகுலத்தின் தலைமைப்பொறுப்புக்கு நடராஜகுருவின் இன்னொரு மாணவரான முனி நாராயணப் பிரசாத் வந்துள்ளார். அவர் வற்கலாவில் உள்ளார். வற்கலை குருகுலத்தில் நடராஜகுருவின் சமாதி உள்ளது. ஊட்டி குருகுலத்தின் பொறுப்பில் இப்போது சுவாமி தன்மயா உள்ளார். மேலை மருத்துவப் பட்டதாரியான இவர் மாற்று மருத்துவ ஆராய்ச்சிகளில் ஈடுபாடுகொண்டவர்.
# ஊட்டி நாராயண குருகுலம்

## பணிகள்

திட்டவட்டமான பணிகளோ வரம்புகளோ இல்லாத நெகிழ்ச்சியான அமைப்பு நாராயணகுருகுலத்தில் உள்ளது. ஆன்மீகக் கல்விபெறுபவர்கள் தங்கும் இடம் மட்டும்தான் அது. பொதுவாக அங்கே துறவிகள் தங்கி கல்வியிலும் தியானத்திலும் ஈடுபட்டிருப்பார்கள். நித்ய சைதன்ய யதியின் மாணவரான தமிழ் எழுத்தாளர் ஜெயமோகன் அங்கே தமிழ் மலையாள கவிதைப் பரிமாற்ற அரங்குகளை நடத்தியிருக்கிறார். இதுவரை 18 அரங்குகள் நடந்துள்ளன. தமிழிலக்கிய விவாத அரங்குகளும் நிகழ்த்தப்பட்டுள்ளன.
# ஓ.எசு.காமர்சு

**ஓ.எசு.காமர்சு** என்பது ஒரு கட்டற்ற வலைத்தள வணிக மென்பொருள் ஆகும். இந்த மென்பொருளை பி.எச்.பி, மைசீக்குவல் ஆகியவை உள்ள வழங்கியில் நிறுவலாம். இந்த வகை மென்பொருட்களில் மூத்த மென்பொருட்களில் இதுவும் ஒன்று. இதன் 3.0 பதிப்பு விரைவில் வெளிவர உள்ளது. இந்த மென்பொருளில் இருந்து பல சென்.கார்ட், ரெமேட்டோ.கார்ட், ஓப்பின் கார்ட் போன்ற பல கட்டற்ற மென்பொருட்கள் தோன்றி உள்ளன.
# ஓ.எசு.காமர்சு

## மென்பொருட் கூறுகள்

- பொருள் வகைகள்
- உற்பத்தியாளர்/வணிக brand வகையாக பொருட்கள்
- விலை வாரியாக பொருட்கள்
- தேடல்
- குறிசொல் கூடை
- கூடை
- பயனர் கணக்கு
- நாணயம்
- கழிவு
- புதிய பொருட்கள் காட்சி
- மதிப்பீடுகள்
- விசேட விற்பனை
- தகவல்
- பின் தள மேலாண்மை
# நிலைக்குத்து தேடல்

**நிலைக்குத்து தேடல்** ஒரு வகை வலைத் தேடல் பொறியாகும். இது ஒரு குறிப்பிட்ட துறையை அல்லது ஒரு குறிப்பிட்ட தொகுதியை தேடி, பொது தேட இயந்திரங்களை விட்ட கூடுதல் பெறுமதியான தேடல் விடைகளைத் தர வல்லது. எ.கா மருத்துவம், சட்டம், சுற்றுலா, தமிழர், மனித உரிமைகள் போன்ற துறைகளில் இந்த வகையான நிலைக்குத்து தேடல் செயலிகளால் தொகுக்கப்பட்ட சுட்டுவரிசைகள் கூடிய பொருத்தமன தேடல் விடைகளத் தர வல்லன.
# எம். டி. வாசுதேவன் நாயர்

**மாடத்து தெக்கேகாட்டு வாசுதேவன் நாயர்** (*Madath Thekkepaattu Vasudevan Nair*, 15 சூலை 1933 – 25 திசம்பர் 2024) மலையாளத்தின் முக்கியமான எழுத்தாளரும், திரைக்கதை ஆசிரியரும், இயக்குநரும் ஆவார். ஞானபீட பரிசு பெற்றவர். திரைக்கதையாசிரியராகவும் பணியாற்றியுள்ளார்.
# எம். டி. வாசுதேவன் நாயர்

## வாழ்க்கை

எம்.டி.வாசுதேவன் நாயர் கேரளத்தில் பாலக்காடு மாவட்டத்தில் உள்ள பட்டாம்பி வட்டத்திற்குட்பட்ட கூடல்லூர் என்ற ஊரில் 1933 ஆகத்தில் பிறந்தார். தந்தை பெயர் டி.நாராயணன் நாயர். தாய் அம்மாளு அம்மா.  
திரிச்சூரில் உள்ள புன்னையூர்க்குளம் என்ற ஊரில் இளம்பருவத்தை செலவிட்டார். பாலக்காடு விக்டோரியா கல்லூரியில் 1953ல் ரசாயனத்தில் பட்டம்பெற்றார். சிறுவயதிலேயே மாத்ருபூமி வார இதழில் எழுத ஆரம்பித்த எம்.டி.வாசுதேவன் நாயர் கல்லூரி காலத்திலேயே ரத்தம் புரண்ட மாத்ருககள் என்ற சிறுகதை தொகுதியை வெளியிட்டார்.  
உலக சிறுகதை வருடத்தை ஒட்டி மாத்ருபூமி நடத்திய போட்டியில் இவரது "வளர்த்துமிருகங்ஙள்" என்ற சிறுகதை பரிசு பெற்றதும் இவர் பிரபலமானார். 1958ல் எம்டி மாத்ருபூமியின் உதவியாசிரியரானார். எம். டி. வாசுதேவன் நாயரின் முதல் நாவல் பாதிராவும் பகல்வெளிச்சமும். இது தொடராக வெளிவந்தது. முதலில் நூலாக வெளிவந்தது ‘நாலுகெட்டு’ அதற்கு கேரள சாகித்ய அகாதமி விருது கிடைத்தது. வாசுதேவன் நாயர் எழுதிய முறப்பெண்ணு என்ற சிறுகதையை 1963ல் இவரே திரைக்கதையாக எழுதினார். அது வெற்றிப்படமாக அமைந்தது. தொடர்ந்து ஐம்பதுக்கும் மேற்பட்ட திரைக்கதைகளை எழுதி மலையாள திரையுலகின் போக்கையே மாற்றியமைத்தார். நான்குமுறை சிறந்த திரைக்கதைக்கான குடியரசுத் தலைவர் விருது பெற்றிருக்கிறார்.  
1973ல் இவர் தன் முதல் படத்தை இயக்கினார். நிர்மாலியம் என்ற அந்தப்படம் குடியரசுத் தலைவர் விருது பெற்றது. நாயர் சிறுகதைக்கும் நாவலுக்கும் திரைக்கதைக்குமான விருதுகள் பலவற்றை பெற்றுள்ளார். 1970ல் கேந்திரய சாகித்ய அக்காதமி விருது பெற்றார். 1995ல் ஞானபீட விருதும் 2005ல் பத்ம விபூசண் விருதும் கிடைத்தன.  
இவருக்கு இருமுறை மணமானது. முதல் மனைவியை விவாகரத்து செய்ய நேர்ந்தது. முதல் மனைவி மூலம் அவருக்கு ஒரு மகள் உண்டு. மீண்டும் கலாமண்டலம் சரஸ்வதியம்மா என்ற நடனமணியை மணம் புரிந்தார். இரு பெண்குழந்தைகள் பிறந்தன. வாசுதேவன் நாயரின் சொந்த வாழ்க்கைச் சிக்கல்களை சினிமாக்கள் காட்டுகின்றன. அக்ஷரங்ங்கள் என்ற சினிமா அவரது சொந்த வாழ்க்கையின் சித்திரம் என்று சொல்லப்படுகிறது. அதில் பணக்கார மனைவியால் கைவிடப்பட்டு நடனமணியை மணக்கும் எழுத்தாளனின் வாழ்க்கை உள்ளது.
# எம். டி. வாசுதேவன் நாயர்

## படைப்புகள்

உணர்ச்சிப்பூர்வமான யதார்த்தவாதத்தை எழுதியவர் எம்.டி.வாசுதேவன் நாயர். அவரது நடை மிக அழகானது. அழிந்துகொண்டிருக்கும் கூட்டுக்குடும்ப முறையையும் அங்கே விடுதலைக்காக தவிக்கும் அடுத்த தலைமுறையின் சோகத்தையும் கதையாக்கினார். வாசுதேவன் நாயர் எழுதிய பல நாவல்கள் தமிழில் வெளிவந்துள்ளன. காலம், இரண்டாமிடம் ஆகியவை அவற்றில் முக்கியமானவை. இவரது திரைக்கதைகள் நிர்மால்யம், மீரா ஆகியவற்றை கதிரவன் என்ற எழுத்தாளர் மொழ்பெயர்த்தார்.
# எம். டி. வாசுதேவன் நாயர்

## சொந்த வாழ்க்கை

நாயர் இருமுறை திருமணம் செய்து கொண்டார். இவர் 1965 இல் எழுத்தாளரும் மொழிபெயர்ப்பாளருமான பிரமீளா என்பவரை முதன்முதலில் மணந்தார். 11 வருட திருமணத்திற்குப் பிறகு இவர்கள் பிரிந்தனர். இத்திருமணத்தின் மூலம் இவர்களுக்கு சித்தாரா என்ற ஒரு மகள் பிறந்தார். இவர் தற்போது அமெரிக்காவில் பணிபுரிகிறார். இத்திருமணம் மூலம் அசுவதி என்ற ஒரு மகள் பிறந்தார். இவர் தற்போது ஒரு நடனக்கலைஞராக உள்ளார்.
# எம். டி. வாசுதேவன் நாயர்

## இறப்பு

வாசுதேவன் நாயர் 2024 திசம்பர் 24 இல், தனது 91-ஆவது அகவையில், இதய நிறுத்தம் காரணமாக கோழிக்கோடு பேபி நினைவு மருத்துவமனையில் காலமானார்.
# எம். டி. வாசுதேவன் நாயர்

## விருதுகளும் பதக்கங்களும்

### பொது

- 1996 டி லிட், கோழிக்கோடு பல்கலைக்கழகம்
- 2005: பத்ம பூஷண்
- 1995: ரண்டாமூழம் நாவலுக்காக பாரதீய ஞானபீடம்
- 1970: காலம் (நாவல்) - கேந்திர சாகித்ய அக்காதமி விருது
- 1958: நாலுகெட்டு (நாவல்) - கேரள சாகித்ய அக்காதமி
- 1982: கோபுர நடையில் (நாடகம்) - சங்கீத நாடக அக்காதமி விருது
- 1986: சுவர்க்கம் (சிறுகதை) - மீண்டும் கேரள சாகித்ய அக்காதமி
# எம். டி. வாசுதேவன் நாயர்

## விருதுகளும் பதக்கங்களும்

### திரைப்படங்கள்

- 1967: திரைக்கதை - இருட்டின்றே ஆத்மாவு
- 1974: சிறந்த படத்திற்கான தேசிய விருது - நிர்மால்யம்
- 1981: சிறந்த இரண்டாவது படத்திற்கான தேசிய விருது - ஓப்போள்
- 1983: நர்கீஸ் தத் விருது - ஆரூடம்
- 2001: சிறந்த சூழியல் படத்திற்கான தேசிய விருது - ஒரு செறு புஞ்சிரி
- 1990: திரைக்கதைக்கான தேசிய விருது - ஒரு வடக்கன் வீரகதை
- 1992: திரைக்கதைக்கான தேசிய விருது - கடவு
- 1993: திரைக்கதைக்கான தேசிய விருது - சதயம்
- 1995: திரைக்கதைக்கான தேசிய விருது - பரிணயம்
# எம். டி. வாசுதேவன் நாயர்

## விருதுகளும் பதக்கங்களும்

### கேரள அரசின் விருதுகள்

- 1970: ஓளவும் தீரவும்
- 1973: நிர்மாலியம்
- 1978: பந்தனம்
- 1980: ஓப்போள்
- 1981: திருஷ்ணா, வளார்த்து மிருகங்கள்
- 1983: ஆரூடம்
- 1985: அனுபந்தனம்
- 1986: பஞ்சாக்னி
- 1987: அமிர்தம் கமய
- 1989: ஒரு வடக்கன் வீரகத
- 1990: பெருந்தச்சன்
- 1991: கடவு
- 1994: பரிணயம்
- 1994: சுகிருதம்
- 1998: தயா
- 2000: ஒரு செறு புஞ்சிரி
- 2010: பழசி ராஜா
# எம். டி. வாசுதேவன் நாயர்

## படைப்புகள்

### புதினங்கள்

- மஞ்சு
- காலம்
- நாலுகெட்டு
- அசுரவித்து
- விலாப யாத்ர
- பாதிராவும் பகல்வெளிச்சமும்
- அரபிப்பொன்னு
- ரண்டாமூழம்
- வாரணாசி
- வெயிலும நிழவும
# எம். டி. வாசுதேவன் நாயர்

## படைப்புகள்

### கதைகள்

- இருட்டினெறே ஆத்மாவு
- ஓளவும் தீரவும்
- குட்டியேடத்தி
- வாரிக்குழி
- பதனம்
- பந்தனம்
- சுவர்க்க வாதில் துறக்குந்ந சமயம்
- நின்றே ஓர்மைக்கு
- வானப்பிரஸ்தம்
- டார் எஸ் சலாம்
- ரக்தம் புரண்ட மண்தரிகள்
- வெயிலும் நிலாவும்
- களிவீடு
- வேதனயுடே பூக்கள்
- ஷெர்லக்
- நீலத்தாமர
- கண்ணாந்தளிப்பூக்களுடே காலம்இ
# எம். டி. வாசுதேவன் நாயர்

## படைப்புகள்

### திரைக்கதைகள்

- ஓளவும் தீரவும்
- முறப்பெண்ணு
- நகரமே நந்நி
- அசுரவித்து
- பகல்கினாவு
- இருட்டின்றே ஆத்மாவு
- குட்டியேடத்தி
- நீலத்தாமர
- ஒப்போள்
- வில்கானுண்டு ஸ்வப்னங்னள்
- வாரிக்குழி
- பந்தனம்
- வளார்த்துமிருகங்ஙள்
- இடவழியிலே பூச்ச மிண்டாப்பூச்ச
- எவிடேயோ ஒரு சத்ரு
- வெள்ளம்
- பஞ்சாக்னி
- நகஷதங்ஙள்
- அமிர்தம் கமய
- அபயம் தேடி
- அரூடம்
- அக்ஷ்ரங்ஙள்
- ரங்கம்
- இடநிலங்ஙள்
- ஆள்கூட்டத்தில் தனியே
- அடியொழுக்குகள்
- உயரங்களில்
- ருதுபேதம்
- வைசாலி
- தாழ்வாரம்
- ஒரு வடக்கன் வீரகதா
- வேனல்கினாவுகள்
- ஆரண்யகம்
- அனுபந்தனம்
- மித்யா
- திருஷ்ணா
- கடவு
- உத்தரம்
- சதயம்
- பெருந்தச்சன்
- சுகிர்தம்
- நாலுகெட்டு
- ஒரு செறு புஞ்சிரி
- தய
- எந்நு ஸ்வந்தம் ஜானகிக்குட்டி
- தீர்த்தாடனம்
- பழசிராஜா
- வானபிரஸ்தம்
# அரசியல் யாப்பு நீதிமன்றம், இலங்கை

**இலங்கையின் அரசியல் யாப்பு நீதிமன்றம்** (*Constitutional Court of Sri Lanka*) என்பது 1972 முதல் 1978 வரை இலங்கைக் குடியரசில் நடைமுறையில் இருந்த ஒரு அரசியல் யாப்பு நீதிமன்றம் ஆகும். இலங்கை நாடாளுமன்றத்துக்காக 1970 ஆம் ஆண்டில் நடைபெற்ற பொதுத் தேர்தலில் வெற்றிபெற்ற சிறிமாவோ பண்டாரநாயக்கா தலைமையிலான ஐக்கிய முன்னணி (ஸ்ரீலங்கா சுதந்திரக் கட்சி, இலங்கை கம்யூனிஸ்ட் கட்சி, ஸ்ரீலங்கா சமசமாஜக் கட்சி ஆகிய மூன்று கட்சிகளின் கூட்டு) ஏற்கனவே, 1947ம் ஆண்டு முதல் இலங்கையில் நடைமுறையில் இருந்த சோல்பரி அரசியலமைப்பிற்குப் பதிலாக புதிய அரசியல் அமைப்பினை உருவாக்கி, 1972 மே 22ம் திகதி பிரகடனப்படுத்தியது. இந்த அரசியலமைப்பு முதலாம் குடியரசு அரசியலமைப்பு எனப்படுகின்றது. இதில் காணப்பட்ட ஒரு அம்சமே அரசியல் யாப்பு நீதிமன்றமாகும்.
# அரசியல் யாப்பு நீதிமன்றம், இலங்கை

## நோக்கம்

முதலாம் குடியரசு அரசியலமைப்பின்படி இலங்கையின் அப்போதைய நாடாளுமன்றமாக இருந்த தேசிய அரசுப் பேரவை இயற்றும் சட்டங்களை எந்த நிறுவனத்தாலும் விவரணம் செய்யவோ, மறு சீராய்வு செய்யவோ முடியாது. எனவே தேசிய அரசுப் பேரவை இயற்றும் சட்டங்கள் அரசியலமைப்பிற்கு முரணா? இல்லையா? என்பதைத் தீர்மானிக்க அரசியல் யாப்பு நீதிமன்றம் அமைக்கப்பட்டது.
# அரசியல் யாப்பு நீதிமன்றம், இலங்கை

## நியமனம்

அரசியலமைப்பின் 54ம் உறுப்புரை 1ம் பந்தியின் படி பிரதமரின் ஆலோசனைக்கிணங்க சனாதிபதியால் அரசியல் யாப்பு நீதிமன்ற உறுப்பினர்கள் நியமிக்கப்படுவர். இந்த நீதிமன்றம் 5 உறுப்பினர்களைக் கொண்டது. இவர்களின் பதவிக்காலம் 4 ஆண்டுகளாகும்.
# அரசியல் யாப்பு நீதிமன்றம், இலங்கை

## ஆலோசனை

தேசிய அரசுப் பேரவையில் விவாதிக்கப்படும் மசோதாக்கள் சட்டமாவதற்குமுன் ஆலோசனை கூறும் கடமை இதற்குண்டு.
- நாட்டு நலனுக்கு அவசரமானவை எனக் கருதும் மசோதாக்கள்
- சாதாரண மசோதாக்கள்
# அரசியல் யாப்பு நீதிமன்றம், இலங்கை

## அரசியல் யாப்பு நீதிமன்றத்துக்கு சமர்ப்பித்தல்

குறித்த ஒரு மசோதாவை அரசியல் யாப்பு நீதிமன்றத்திற்கு சமர்ப்பிக்க வேண்டுமாயின்,  
- தே.அ.பே. நிகழ்ச்சி நிரலில் இடம்பெற்று 7 நாட்களுக்குள் அங்கீகரிக்கப்பட்ட அரசியல் கட்சித் தலைவர் அல்லது 20க்குக் குறையாத பேரவை உறுப்பினர்கள் சபாநாயகருக்கு எழுத்து மூலம் அறிவித்தால்,
- ஒரு பிரசை அல்லது குழு ஆட்சேபித்து நீதிமன்றத்தில் வழக்குத் தொடர்ந்தால்,
- சட்டத்துறை நாயகம் சபாநாயகருக்கு அறிவித்தால்,
- சபாநாயகர் தாமாகவே கருதினால் அம் மசோதா அரசியல் யாப்பு நீதிமன்றத்திற்கு அனுமதிக்கப்படும்.
# அரசியல் யாப்பு நீதிமன்றம், இலங்கை

## தீர்ப்பு

அரசியல் யாப்பு நீதிமன்றத்தின் தீர்ப்பு பின்வருமாறு அமையும்.
அ. சட்டமூலம் யாப்புக்கு முரணல்ல.
ஆ. சட்ட மூலம் யாப்புக்கு முரண்.
இ. சட்டமூலம் யாப்புக்கு முரணா இல்லையா என்பது பற்றிச் சந்தேகம்
- **யாப்புக்கு முரணல்லாவிடின்** சாதாரண பெரும்பான்மையுடன் சட்டமூலம் நிறைவேற்றப்படும்.
- **யாப்புக்கு முரணாயின்** மூன்றில் இரண்டு பெரும்பான்மையுடன் நிறைவேற்றப்படும்.
# ஃபலேசு இடைப்பகுதி

**ஃபலேசு இடைப்பகுதி சண்டை** (*Battle of the Falaise pocket*) இரண்டாம் உலகப் போரின் மேற்குப் போர்முனையில் நடந்த ஒரு சண்டை. நாசி ஜெர்மனியின் ஆக்கிரமிப்பிலிருந்த பிரான்சில் நேச நாட்டுப் படைகள் ஃபலேசு நகர் அருகெ பல ஜெர்மானியப் படைப்பிரிவுகளைச் சுற்றி வளைத்து சரணடையச் செய்தன.  
பிரான்சு மீதான நேசநாட்டுக் கடல்வழி படையெடுப்பு ஜூன் 6, 1944ல் நார்மாண்டிப் பகுதியில் துவங்கியது. இரு மாதங்கள் சண்டைக்குப் பின்னர் ஜெர்மானியப் படைகளை முறியடித்து நேசநாட்டுப் படைகள் பிரான்சின் உட்பகுதியை நோக்கி முன்னேறத் தொடங்கின. இந்த முன்னேற்றத்தைத் தடுக்க ஜெர்மானியர்கள் ஆகஸ்ட் முதல்வாரத்தில் லியூட்டிக் நடவடிக்கையை மேற்கொண்டனர். நேச நாட்டுப் படைகளைத் தடுத்து நிறுத்த போதுமான படைபலமும், ஆயுத பலமும் இல்லாத நிலையில் இட்லர் தன் தளபதிகளின் எதிர்கருத்துகளைப் புறந்தள்ளி இத்தாக்குதலை மேற்கொள்ள ஆணையிட்டார். தோல்வியில் முடிவடைந்த இத்தாக்குதலால், ஜெர்மானிய 7வது மற்றும் 5வது கவச ஆர்மிகளின் பல படைப்பிரிவுகள் நேச நாட்டுப் படைகளால் சுற்றி வளைக்கப்படும் நிலை உருவானது. லியூட்டிக் தாக்குதலில் ஜெர்மானியப் படைப்பிரிவுகள் நேச நாட்டுப் படை நிலைகளை ஆழமாக ஊடுருவித் தாக்கியதால், தாக்குதல் முறியடிக்கப்பட்டவுடன் முப்புறமும் எதிரிப்படைகளால சூழப்பட்டு சிக்கிக் கொண்டன. நேச நாட்டுப் படைநிலைகளின் இடையே ஜெர்மானியக் கட்டுப்பாட்டில் இருந்த பகுதி ஃபலேசு வீக்கப்பகுதி (Falaise Gap) என்று அழைக்கப்பட்டது. வடக்கில் கனடியப் படைகளும், மேற்கில் பிரிட்டானிய 2வது ஆர்மியும், தெற்கில் அமெரிக்க 1வது ஆர்மியும் இவ்வீக்கப்பகுதியை சூழ்ந்திருந்தன.  
ஃபலேசு வீக்கப்பகுதியினை நான்காவது புறமும் சூழ்ந்து ஜெர்மானியப் படைப்பிரிவுகளைச் சுற்றி வளைக்க நேச நாடுகள் டிராக்டபிள் நடவடிக்கையை மேற்கொண்டன. தப்பும் வழி அடைபடும் முன்னர் ஃபலேசு வீக்கப்பகுதியிலிருந்து தப்ப ஜெர்மானியர்கள் பெரும் முயற்சி மேற்கொண்டனர். ஆகஸ்ட் மூன்றாம் வாரத்தில், நேச நாட்டுப் படைகள் மெல்ல மெல்ல அவ்வழியை அடைத்தன. ஆகஸ்ட் 21ம் தேதி ஃபலேசிலிருந்து ஜெர்மானியப் படைப்பிரிவுகள் முற்றிலுமாக சுற்றி வளைக்கப்பட்டு வீக்கப்பகுதி இடைப்பகுதியாக (pocket) மாறிவிட்டது. சண்டை நடந்து கொண்டிருக்கும் போதே பல ஜெர்மானியப் படைப்பிரிவுகள் ஃபலேசிலிருந்து தப்பினாலும் இறுதியாக சுமார் 50,000 வீரர்கள் இடைப்பகுதியில் சிக்கிக் கொண்டு சரணடைந்தனர். இதனால் செய்ன் ஆற்றுக்கு மேற்கே இருந்த ஜெர்மானியப் படைகள் முற்றிலுமாக சீர் குலைந்தன. வீரர்களையும், தளவாடங்களையும் பெருமளவில் இழந்திருந்த ஜெர்மானியப் படைகளால் இதற்கு மேல் நேச நாட்டு படைகளைச் சமாளிக்க முடியவில்லை. அடுத்த பத்து நாட்களுள் பாரிசு நகரம் வீழ்ந்து ஓவர்லார்ட் நடவடிக்கை முழுமையடைந்தது.
# தேசிய அரசுப் பேரவை (இலங்கை)

**தேசிய அரசுப் பேரவை** (*National State Assembly*) என்பது இலங்கையின் முதலாவது குடியரசு அரசியலமைப்பின் படி 1972 ஆம் ஆண்டில் உருவாக்கப்பட்ட சட்டவாக்க சபை ஆகும். 1947 இல் உருவாக்கப்பட்ட இரு அங்க இலங்கை நாடாளுமன்றம் (இலங்கை பிரதிநிதிகள் சபை மற்றும் இலங்கை செனட் சபை) ஆகியவை இல்லாதொழிக்கப்பட்டு ஓரங்க முறைமையுடன் கூடிய தேசிய அரசுப் பேரவை உருவாக்கப்பட்டது.  
1970ம் ஆண்டில் நடைபெற்ற இலங்கை நாடாளுமன்றத்திற்கான பொதுத் தேர்தலில் வெற்றிபெற்ற சிறிமாவோ பண்டாரநாயக்கா தலைமையிலான ஐக்கிய முன்னணி (ஸ்ரீலங்கா சுதந்திரக் கட்சி, இலங்கை கம்யூனிஸ்ட் கட்சி, ஸ்ரீலங்கா சமசமாஜக் கட்சி ஆகிய மூன்று கட்சிகளின் கூட்டு) ஏற்கனவே, 1947ம் ஆண்டு முதல் இலங்கையில் நடைமுறையில் இருந்த சோல்பரி அரசியலமைப்பிற்கு பதிலாக புதியதோர் அரசியல் அமைப்பினை உருவாக்கி, 1972 மே 22ம் திகதி பிரகடனப்படுத்தியது. இந்த அரசியலமைப்பு முதலாம் குடியரசு அரசியலமைப்பு எனப்படுகின்றது. 1972-1978 காலப்பகுதியில் சட்டவாக்கத்துறையான நாடாளுமன்றம் **தேசிய அரசுப் பேரவை** என்று கூறப்பட்டது.
# தேசிய அரசுப் பேரவை (இலங்கை)

## ஓரங்க மன்றம்

சோல்பரி அரசியலமைப்பில் கீழ் (1947-1972) இலங்கையின் சட்டவாக்கத்துறையானது இரண்டு மன்றங்களைக் கொண்டதாக இருந்தது.
- பிரதிநிதிகள் சபை
- செனட் சபை
இரண்டு மன்றங்களும் இணைக்கப்பட்டு இறைமைமிக்க ஓரங்க மன்றத்தை உடையதாக தேசிய அரசுப் பேரவை ஏற்படுத்தப்பட்டது.
# தேசிய அரசுப் பேரவை (இலங்கை)

## அங்கத்தவர் தெரிவு

1972 அரசியலமைப்பின் 77ம் உறுப்புரைப்படி: அமைக்கப்படும் தேர்தல் தொகுதி நிர்ணய ஆணைக்குழுவினால் பரிந்துரைக்கப்பட்ட எண்ணிக்கைக்கு இணங்க மக்களால் சர்வசன வாக்குரிமை மூலம் தெரிவு செய்யப்பட்ட பிரதிநிதிகளை மட்டுமே தேசிய அரசுப் பேரவை கொண்டிருக்கும்.  
1974ம் ஆண்டில் நோயெல் தித்தவெல தலைமையில் அமைக்கப்பட்ட தேர்தல் தொகுதி நிர்ணய ஆணைக்குழுவானது தேசிய அரசுப் பேரவையின் உறுப்பினர் எண்ணிக்கையை 168ஆக வரையறை செய்தது.
# தேசிய அரசுப் பேரவை (இலங்கை)

## பதவிக்காலம்

அரசியலமைப்பின் 40ம் உறுப்புரை (1) பந்தி தேசிய அரசுப் பேரவையின் பதவிக்காலத்தைப் பின்வருமாறு வரையறை செய்கின்றது.  
அவ்வரசியலமைப்பின் கீழ் தெரிவுசெய்யப்பட்ட ஒவ்வொரு தேசிய அரசுப் பேரவையும், அது முன்னரே கலைக்கப்பட்டாலொழிய அதன் முதற்கூட்டத் தேதியிலிருந்து 6 ஆண்டு காலத்துக்குத் தொடர்ந்திருத்தல் வேண்டும். அதற்கு மேற்படலாகாது. அந்த 6 ஆண்டு கழிவதே தேசிய அரசுப் பேரவையைக் கலைப்பதாகச் செயற்படுதல் வேண்டும்.  
இதன்படி தேசிய அரசுப் பேரவையின் கூடிய பதவிக்காலம் 6 ஆண்டுகள் என்பதை தெரிந்துகொள்ள முடிகின்றது.
# தேசிய அரசுப் பேரவை (இலங்கை)

## தகைமைகள்

பொதுதேர்தலில் வாக்களிக்கத் தகுதிபெற்ற எவரும் தேசிய அரசுப் பேரவை உறுப்பினராகத் தகுதியுடையவர்.
# தேசிய அரசுப் பேரவை (இலங்கை)

## தேசிய அரசுப் பேரவையின் அதிகாரங்கள்

- **அத்தியாயம் 1**  
**4ம் உறுப்புரை** - மக்களின் இறைமை மக்களால் தெரிவு செய்யப்பட்ட பிரதிநிதிகளைக் கொண்ட தேசிய அரசுப் பேரவை மூலம் பிரயோகிக்கப்படும்.  
**5ம் உறுப்புரை** - தேசிய அரசுப் பேரவை குடியரசின் அரசதத்துவத்தின் மிக உயர்ந்த கருவியாகும். அதுவே மக்களின் சட்டவாக்க, நிர்வாக, நீதிப் பரிபாலன அதிகாரங்களைக் கொண்டு இயங்கும்.  
:: 1. மக்களின் சட்டவாக்க இறைமை மக்களால் தெரிவுசெய்யப்பட்ட அங்கத்தவர்களைக் கொண்ட தேசிய அரசுப் பேரவையின் ஊடாகப் பிரயோகிக்கப்படும்.
:: 2. மக்களின் பாதுகாப்பு, நிர்வாக இறைமை சனாதிபதி, கெபினட் ஊடாக நிறைவேற்றப்படும்.
:: 3. நீதி, நிர்வாக இறைமை அதற்கென அமைக்கப்பட்ட நீதித்தாபனங்கள் ஊடாக நிறைவேற்றப்படும். இந்த முத்துறை அதிகாரமும் தேசிய அரசுப் பேரவையின் சட்டவாக்க அதிகாரம் மூலமாக ஒருங்கிணைக்கப்படும்.
- முத்துறைகளிலும் சட்டவாக்க அதிகாரமே முக்கியமானது. நாட்டுக்குத் தேவையான சகல சட்டங்களையும் ஆக்கலாம், மாற்றலாம், நீக்கலாம்.
- தேசிய அரசுப் பேரவை தனது சட்டவாக்க அதிகாரத்தைத் துறக்கவோ, கையளிக்கவோ, பாதிப்பு ஏற்படுத்தவோ முடியாது. அதேநேரம், தேசிய அரசுப் பேரவைக்குச் சமனான அதிகாரம் பொருந்திய எந்தவொரு தாபனத்தையும் அமைக்கவும் முடியாது. (45வது உறுப்புரை), (தேசிய அரசுப் பேரவை விரும்பினால் துணை நிலைச் சட்ட ஆக்க அதிகாரத்தை ஏனைய தாபனங்களுக்கு வழங்கலாம், மீளப் பெறலாம்.)
- தேசிய அரசுப் பேரவையின் நிகழ்ச்சிகளின் மீதோ அல்லது அது செய்த, அது செய்யாது இருக்கும் அல்லது செய்யாதுவிட்ட எதன் மீதும் எந்த நீதிமன்றமோ அல்லது நீதியைப்பரிபாலிக்கும் எந்தவொரு நிறுவனமோ நீதிப்பரிபாலனம் செய்ய முடியாது.
- நிதிக் கட்டுப்பாட்டு அதிகாரம் - சட்டவாக்க அதிகாரத்தில் இடம்பெறல். இதனால் எந்த உள்ளுராட்சித் தாபனமும், நிறுவனமும் வரிவிதிக்க வசூலிக்க முடியாது. (தேசிய அரசுப் பேரவையின் தீர்மானப்படியே செயலாற்ற வேண்டும்.)
# தேசிய அரசுப் பேரவை (இலங்கை)

## சபாநாயகர்கள்

- ஸ்டான்லி திலகரத்தின (1972-77)
- ஆனந்ததிஸ்ச டி அல்விஸ் (1977-78)
- முகம்மது அப்துல் பாக்கீர் மாக்கார் (1977-78)
# நேர் விலகு

**நேர் விலகு **(**leg break**) துடுப்பாட்டத்தில் கையாளப்படும் பந்து வீச்சுகளில் ஓர் வகையாகும். இது ஓர் வலது கை நேர்ச்சுழல் பந்துவீச்சாளரின் தாக்கு வீச்சாகும்.  
துடுப்பாட்டப் பந்தின் தையல்கோட்டின் மீது அனைத்து விரல்களும் இருக்குமாறு உள்ளங்கையில் வைத்துக்கொண்டு வீசுகையில் மணிக்கட்டையினைச் சுழற்றி வீசுவதால் நேர் விலகு நிகழ்கிறது. பந்தை வீசும்போது ஓர் வலதுகை வீச்சாளரின் மணிக்கட்டிலிருந்து கொடுக்கப்படும் சுழற்சி தையல்கோட்டின் மேலுள்ள விரல்களைத் தழுவி சுட்டுவிரலையொட்டி வெளிப்படும்போது இடதுபுறமாக சுழல் கொடுக்கப்படுகிறது. பந்து வீசுகளத்தில் பட்டெழும்பும்போது இந்தச் சுழல், பந்தை நேர்கோட்டிலிருந்து, வீச்சாளரின் பார்வையில், இடதுபுறம் விலகச்செய்கிறது. ஓர் மட்டையாளரின் பார்வையில் பந்து ஓர் வலக்கை மட்டையாளரின் வலப்புறமாக நேர்ப்பக்கத்தில் இருந்து விலகிச் செல்கிறது.
# அரப்பு

**அரப்பு** என்பது தமிழ்நாட்டில் மக்கள் தங்கள் தலையில் உள்ள அழுக்கை நீக்கப் பயன்படுத்தும் ஒரு பச்சை நிற குளியல் பொருளாகும். இந்த அரப்பை சிகைக்காய் உடன் சேர்த்தோ தனியாகவோ குளியலுக்காகப் பயன்படுத்துகின்றனர். இதனை உசிலை (ஊஞ்சை) மரத்தின் இலையைக் காய வைத்து அரைத்துப் பெறுகிறார்கள். இது அரைத்துப் பெறப்படுவதால் இதை *அரைப்பு* என்று சொல்லி அது *அரப்பு* என்று மருவியிருக்கலாம். மதுரை, தேனி மாவட்ட மக்கள் பேச்சு வழக்கில் இது *உசிலையரப்பு* என்று சொல்லப்படுகிறது. அல்பீசியா அமரா என்பது இத்தாவரத்தின் அறிவியல் பெயர் ஆகும். இதைப் பெண்கள் தங்கள் கூந்தலைப் பராமரிக்கப் பெரிதும் பயன்படுத்துகின்றனர். இந்த அரப்பு தண்ணீருடன் சேர்த்து தலையில் தேய்க்கும் போது, சிகைக்காயை விட அதிக நுரையுடன் தலையில் உள்ள அழுக்குகளை நீக்கித் தூய்மையாக்குகிறது. தலைமுடியில் வாழும் உயிரினங்களான பேன், ஈர் போன்றவைகளை அகற்றுவதிலும் இந்த அரப்பு துணை புரிகிறது. தலையில் வரும் பொடுகு போன்ற சில நோய்கள் வராமல் தடுக்கிறது. இது உடல் குளிர்ச்சிக்குப் பயன்படுத்தப்படுகிறது என்று சொல்பவர்களும் உண்டு.  
காதி கிராமோதய கடைகள் மற்றும் இயற்கை அங்காடிகளில் அரப்புத் தூள் விற்கப்படுகின்றது.
# 1984 இந்தியப் பொதுத் தேர்தல்

இந்தியக் குடியரசின் எட்டாம் **நாடாளுமன்றத் தேர்தல் 1984** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு எட்டாவது மக்களவை கட்டமைக்கப்பட்டது. இந்திரா காந்தியின் படுகொலையால் கிட்டிய அனுதாப அலையால். இந்திய தேசிய காங்கிரசு எளிதில் வென்று ராஜீவ் காந்தி இரண்டாம் முறையாக பிரதமரானார்.
# 1984 இந்தியப் பொதுத் தேர்தல்

## பின்புலம்

இத்தேர்தலின் போது இந்திய மக்களவையில் 533 தேர்ந்தெடுக்கப்பட்ட உறுப்பினர்களும் நேரடியாக நியமிக்கப்பட்ட இரு ஆங்கிலோ-இந்தியர்களும் இருந்தனர். ஆனால் இத்தேர்தல் 514 தொகுதிகளுக்கு மட்டுமே நடத்தப்பட்டது. பஞ்சாப் மற்றும் அசாம் மாநிலங்களில் அரசுக்கு எதிராக ஆயுதமேந்திய பிரிவினைப் போராட்டங்கள் நடந்து கொண்டிருந்ததால் அங்கு தேர்தல் நடைபெறவில்லை. சில மாதங்கள் கழித்து 1985ம் ஆண்டு நடைபெற்றது. முந்தைய தேர்தலில் வென்று பிரதமரான இந்திரா காந்தி 1984 அக்டோபரில் தனது பாதுகாவலர்களால் படுகொலை செய்யப்பட்டார். அவருக்குப் பின் அவரது இளைய மகன் ராஜீவ் காந்தி இந்திய தேசிய காங்கிரசின் தலைவாகவும், பிரதமராகவும் தேர்ந்தெடுக்கபட்டார். நாடாளுமன்ற மக்களவைக்கு 6 மாதங்கள் மட்டுமே வாழ்நாள் மீதம் இருந்ததால், 1984யிலேயே இராஜீவ் தலைமையிலான ஒன்றிய அரசு பரிந்துரைப்படி, குடியரசு தலைவர் மக்களவையை கலைத்தார். மக்களவைக்கு பொது தேர்தல் அறிவிக்கப்பட்டது.. மக்களால் தேர்வு செய்யப்பட்ட பிரதமராகவே தான் இருக்க விரும்புவதாக இராஜீவ் தெரிவித்தார். இந்திரா காந்தியின் படுகொலையால் ஏற்பட்ட நாடளாவிய அனுதாப அலையால் காங்கிரசு பெருவெற்றி கண்டது. இந்த தேர்தலில் காங்கிரஸ் கூட்டணிக்கு வெளியே எந்த கட்சியும் 51 இடங்களில் வெல்லவில்லை. இத்தேர்தலில் அதிகாரபூர்வ எதிர்க்கட்சிகளோ கூட்டணிகளோ எதுவும் ஏற்படவில்லை. காங்கிரசுக்கு அடுத்து இரண்டாம் இடத்தில் ஆந்திரப் பிரதேச மாநிலக் கட்சியான தெலுங்கு தேசம் கட்சி வந்தது. தேசிய அளவில் எதிர்க்கட்சியான முதல் மாநில கட்சி என்ற நிலையை தெலுங்கு தேசம் கட்சி பெற்றது. சில மாதங்கள் கழித்து அசாமிலும் பஞ்சாபிலும் நடைபெற்ற மக்களவை மற்றும் சட்டசபை பொது தேர்தல்களிலும் காங்கிரசு பெருவாரியான இடங்களை வென்றது.
# 1984 இந்தியப் பொதுத் தேர்தல்

## முடிவுகள்

மொத்தம் 63.56 % வாக்குகள் பதிவாகின
| காங்கிரசு | 49.01% | 404 |  |
| --- | --- | --- | --- |
| சிபிஎம் | 5.87% | 22 |  |
| தெலுங்கு தேசம் | 4.31% | 30 |  |
| அதிமுக | 1.69% | 12 |  |
| ஜனதா கட்சி | 6.89% | 10 |  |
| சிபிஐ | 2.71% | 6 |  |
| இந்திய காங்கிரசு (சோசலிஸ்ட்) | 1.52% | 4 |  |
| லோக் தளம் | 5.97% | 3 |  |
| புரட்சிகர சோசலிச கட்சி | 0.50% | 3 |  |
| ஜம்மு காஷ்மீர் தேசிய மாநாட்டு கட்சி | 0.43% | 3 |  |
| பாஜக | 7.74% | 2 |  |
| திமுக | 2.42% | 2 |  |
| பார்வார்டு ப்ளாக் | 0.45% | 2 |  |
| இந்திய ஒன்றிய முஸ்லிம் லீக் | 0.28% | 2 |  |
| கேரள காங்கிரசு (ஜோசப்) | 0.25% | 2 |  |
| இந்திய காங்கிரசு (ஜெ) | 0.64% | 1 |  |
| இந்தியக் குடியானவர் மற்றும் தொழிலாளர் கட்சி | 0.20% | 1 | } |
- குறிப்பு: அதிமுக காங்கிரசு கூட்டணியில் இடம் பெற்றிருந்தது.
# 1984 இந்தியப் பொதுத் தேர்தல்

## இவற்றையும் காண்க

- தமிழ்நாட்டில் இந்திய நாடாளுமன்றத் தேர்தல், 1984
# விக்கிப்பீடியா:சிறப்புக் கட்டுரைகள் தகுதி நீக்க நியமனம்

*நீக்கப் பட வேண்டிய கட்டுரைகளை இப்பக்கத்தில் சேர்க்கவும். அதற்கான காரணமும் தரப்பட்டாலொழிய நீக்கல் வேண்டுகோள் ஏற்றுக் கொள்ளப்படமாட்டாது.*
# விக்கிப்பீடியா:சிறப்புக் கட்டுரைகள் தகுதி நீக்க நியமனம்

### இந்தியா

விக்கிபீடியாவில் **நல்ல கட்டுரை** என்று அங்கீகாரம் பெறுவதற்கே கட்டுரைகள் நல்ல மேற்கோள்கள் உள்ளனவாக இருத்தல் வேண்டும். இக்கட்டுரைக்கு ஒரே ஒரு மேற்கோள் இருக்கும் பொழுது இது சிறப்பு கட்டுரையாக இருப்பது வியப்பாக இருக்கிறது! 2006 ஆண்டில் மேற்கொள்களே இல்லாமல் இது சிறப்பு கட்டுரையாக ஆக்கப்பட்டது! சிறப்புக் கட்டுரை மீளாய்வு தேவை - செழியன் 00:32, 22 சனவரி 2011 (UTC)  
:சிறப்புக் கட்டுரைக்கான தகுதியில் இருந்து நீக்கத் தேவையில்லை. அனைவரும் இணைந்து **மிக விரைவில்** இதனைத் தரம் உயர்த்த வேண்டும். அதற்கான முயற்சியில் செழியன் ஏற்கனவே இறங்கியிருக்கிறார் என்றே நினைக்கிறேன்.--Kanags <sup>\உரையாடுக</sup> 04:16, 22 சனவரி 2011 (UTC)  
:2006லிருந்து நெடுந்தூரம் வந்து விட்டோம். ”சிறப்புக் கட்டுரை”க்கான தகுதிகளையே மீளாய்வு செய்ய வேண்டும் என நினைக்கிறேன். இப்போதிருக்கும் சிறப்பு கட்டுரைகளில் பலவற்றை அத்தகுதியிலிருந்து நீக்க வேண்டி வரும். பலவற்றை சேர்க்க வேண்டி வரும். சுருங்கச் சொல்லின் எக்கச்சக்க வேலைகள் உருவாகும் :-). இப்போதைகு ஒரிரு வாரங்களுள் இந்தியா கட்டுரை மேம்படுத்தப் படாவிட்டால் அதன் சிறப்பு அந்தஸ்தைப் பறிக்கலாம்.--சோடாபாட்டில்<sup>உரையாடுக</sup> 04:37, 22 சனவரி 2011 (UTC)
::2006ஆம் ஆண்டு தமிழ் விக்கிப்பீடியாவின் நிலைக்கேற்ப சிறப்புக் கட்டுரை ஆக்கப்பட்டிருக்கலாம்.கனகு சிறீதரன் சொல்வதுபோல இதனை "மிக விரைவில்" கூட்டு சேர்ந்து தரமுயர்த்துவதே நேர்மறையான செயலாகும். சிவப்பு உள்ளிணைப்புகளுக்கான கட்டுரைகளும் எழுதப்பட வேண்டும். செய்ய வேண்டுவனவற்றைப் பட்டியலிடுதல் முதல் முயற்சியாக அமையும். சோடாபாட்டில் சொல்வதுபோல "சிறப்புக் கட்டுரை" தகுதிகளை மீளாய்வு செய்ய வேண்டும். இதற்கான சோதனைக் களமாக இக்கட்டுரையை வைத்துக் கொள்ளலாம் --மணியன் 04:46, 22 சனவரி 2011 (UTC)  
முதற்பக்கத்தில் காட்சிப்படுத்தப்பட்ட கட்டுரைகள் சிறப்புக்கட்டுரைகளாக அறிவிக்க வேண்டியதில்லை என்பது எனது கருத்து. ரவிசந்தர் பத்து விக்கிநிகழ்வில் ஆங்கில விக்கிப்பீடியாவில் கடைபிடிக்கப்படும் கொள்கைகள் பற்றி விளக்கியதிலிருந்து தமிழ் விக்கியில் சிறப்பு கட்டுரைகளின் சிறப்பு தகுதிகள்,கொள்கைகள் என்ன என்று அறிய விரும்புகிறேன். அநேக கட்டுரைகளில் பகுதிகளுக்கு முதன்மை கட்டுரைகள் இல்லை, ஏகப்பட்ட சிகப்பு இணைப்புகள் உதா. சென்னை -- மாஹிர் 06:17, 22 சனவரி 2011 (UTC)  
//முதற்பக்கத்தில் காட்சிப்படுத்தப்பட்ட கட்டுரைகள் சிறப்புக்கட்டுரைகளாக அறிவிக்க வேண்டியதில்லை என்பது எனது கருத்து.//  
இப்படி இது வரை அறிவித்தது இல்லை. முதலில் சிறப்புக் கட்டுரைகளை மட்டுமே மாதக்கணக்கில் முதற்பக்கத்தில் காட்சிப்படுத்தினோம். கூடுதல் கட்டுரைகளைக் காட்சிப்படுத்த வேண்டும் என்ற எண்ணத்தில், "முதற்பக்கக் கட்டுரைகள்" என்ற வகையை உருவாக்கினோம்.  
2006 நிலவரப்படி, உரைநடைப் பிழைகள் இன்றி, ஓரளவு முழுமையான தகவல்கள் இருந்தாலே சிறப்புக் கட்டுரையாக்கும் வாய்ப்பு இருந்தது. சிறப்புக்கட்டுரைகளுக்கான வரையறையை இறுக்கமாக்குவது வரவேற்கத்தக்கது. ஏற்கனவே உள்ள சிறப்புக் கட்டுரைகளை மீளாய்வதுடன் மேலும் பல சிறப்புக் கட்டுரைகளை உருவாக்க முனைய வேண்டும்--இரவி 10:39, 22 சனவரி 2011 (UTC)
# ஹொங்கொங் பட்டாம்பூச்சிகளின் பட்டியல்

கில் உள்ள ஒரு வகை]]
**வண்ணப்பூச்சிகள்** அல்லது பட்டாம்பூச்சிகள் (Butterflies in Hong Kong) என அழைக்கப்படும் வண்ண வண்ணப் பூச்சி வகையில், இதுவரை 235 வகையானவை ஹொங்கொங்கில் இருப்பதாக கணக்கிடப்பட்டுள்ளன. அவற்றில் 29 வகையான வண்ணப் பூச்சி வகைகள் ஹொங்கொங் நகர பூங்காக்களில் காணக்கூடியதாக இருக்கின்றன என ஹொங்கொங் ஓய்வாற்றல் மற்றும் பண்பாட்டுச் சேவைகள் திணைக்களம் அறிவிக்கிறது.  
இந்த வண்ண வண்ண பூச்சிகள் 16,000 வகைகள் உலகில் உள்ளதாக அறியப்படுகிறது. அவற்றில் 1,300 வகையான வண்ணப்பூச்சிகள் சீனாவில் இருப்பதாகவும், 235 வகையான வண்ணப்பூச்சிகள் ஹொங்கொங்கில் இருப்பதாகவும் இதுவரை கணக்கிடப்பட்டுள்ளன.
# கிசிமென்

**கிசிமென்** (*Kizimen*, ) என்பது உருசியாவின் தூரகிழக்குப் பகுதியான கம்சாத்கா பிரதேசத்தில் உள்ள ஒரு அடுக்கு எரிமலை ஆகும்.  
கிசிமென் எரிமலை கம்சாத்காவின் முக்கிய நிருவாக நகரமான பெத்ரொபவ்லொவ்ஸ்கில் இருந்து 265 கி.மீ. தூரத்தில் அமைந்துள்ளது. கம்சாத்காவின் 60 விழுக்காடு மக்கள் பெத்ரொபாவ்லொவ்ஸ்க் நகரில் வாழ்கின்றனர்.  
கிசிமென் எரிமலை 1928 ஆம் ஆண்டில் வெடித்தது. அதன் பின்னர் 2010 சூன் மாதத்தில் இருந்து விழிப்புடன் இருந்து, டிசம்பர் 2010 இல் இருந்து வெடிக்க ஆரம்பித்தது. சனவரி 20, 2011 இல் 6 கி.மீ. (3.72 மைல்) உயரத்துக்கு சீறியது. 24 மணி நேரத்தில் கிசிமென் எரிமலையின் சுற்றுவட்டத்தில் கிட்டத்தட்ட 200 அதிர்வுகள் பதியப்பட்டன.